Platbrusta grundokolombo

La Platbrusta grundokolombo aŭ eta grundokolombo (Columbina minuta) estas specio de birdoj de la familio de Kolombedoj kiu inkludas turtojn kaj kolombojn. Ĝi vivas en la tropika Nova Mondo, partikulare en Sudameriko.

Taksonomio
En 1760 la franca zoologo Mathurin Jacques Brisson inkludis priskribon de la Platbrusta grundokolombo en sia ses-voluma Ornithologie bazite sur specimeno kiun li erare kredis kolektita en Santo Domingo de Dominga Respubliko. Li uzis la franclingvan nomon La petite tourterelle brune d'Amérique kaj similsence la latina nomon Turtur parvus fuscus americanus. Kvankam Brisson stampis latinlingvajn nomojn, tiuj ne kongruis kun la dunoma sistemo kaj ne estis agnoskitaj de la International Commission on Zoological Nomenclature. Kiam en 1766 la sveda natursciencisto Carl Linnaeus ĝisdatigis sian Systema Naturae por la 12a eldono, li aldonis 240 speciojn kiuj estis jam priskribitaj de Brisson. Unu el tiuj estis la Platbrusta grundokolombo kiun li metis kun la aliaj kolomboj en la genron Columba. Linnaeus inkludis mallongan priskribon, stampis la dunoman nomon Columba minuta kaj citis la verkon de Brisson. La specifa nomo minuta estas el la Latino minutus kun signifo "eta". La tipa loko estis poste korektita al Kajeno en Franca Gujano. La Platbrusta grundokolombo estas nun en la genro Columbina kiu estis enkondukita de la germana natursciencisto Johann Baptist von Spix en 1825.

Kvar subspecioj estas agnoskitaj:
 C. m. interrupta (Griscom, 1929) – suda Meksiko ĝis Belizo, Gvatemalo kaj Nikaragvo
 C. m. elaeodes (Todd, 1913) – Kostariko al okcident-centra Kolombio
 C. m. minuta (Linnaeus, 1766) – orienta Kolombio kaj Venezuelo tra Gvajanoj ĝis suda Brazilo kaj nordorienta Argentino
 C. m. amazilia (Bonaparte, 1855) – sudokcidenta Ekvadoro, nordokcidenta Peruo

Priskribo
Kun totala longo de proksimume 14–16 cm kaj pezo de 24-26 g, tiu specio averaĝe estas iome pli malgranda ol la Paserkolombo. La Platbrusta grundokolombo eble estas la plej malgranda kolombo aŭ turto laŭ maso, kvankam la plej fortika sed preskaŭ senvosta Nana fruktokolombo de Sudorienta Azio estas tipe pli mallonga.

Distribuado kaj habitato
Tiu specio vivas en Argentino, Belizo, Bolivio, Brazilo, Kolombio, Kostariko, Ekvadoro, Salvadoro, Franca Gujano, Gvatemalo, Gujano, Honduro, Meksiko, Nikaragvo, Panamo, Paragvajo, Peruo, Surinamo, Trinidado kaj Tobago, kaj Venezuelo. Ties natura habitatoj estas seka savano, subtropika kaj tropika seka arbustaro, subtropika kaj tropika alt-altituda arbustaro, subtropika kaj tropika sezon-malseka kaj inundita herbejo de malaltaj teroj, kaj tre degraditaj iamaj arbaroj.

Referencoj

Kategorio:Kolombedoj
Kategorio:Nearktisa faŭno
Kategorio:Neotropisa faŭno
Kategorio:Birdoj de Ameriko
Kategorio:Birdoj de Kolombio
Kategorio:Birdoj de Brazilo